O nouă palmă dată Justiției: Fiul senatoarei Sorina Plăcintă, care abia a ieșit din închisoare, angajat la Curtea de Apel Galați

Andrei Plăcintă, fiul fostei senatoare Sorina Plăcintă, și-a găsit un job la numai patru luni de la eliberarea condiționată din închisoare, conform Kanald.ro.

Tânărul a fost angajat pe postul de interpret și traducător autorizat de la Ministerul de Jusție, desfășurându-și activitatea la Parchetul de pe lângă Curtea de Apel Galați. Totuși, nu se știe cum Plăcintă Jr. a reușit să obțină postul, în condițiile în care pentru aprobarea dosarului erau interzise antecedentele penale.

Conform legii 178/1997, „Ministerul Justiției autorizează, la cerere, după verificarea actelor depuse la dosarul de autorizare, traducătorii și interpreții folosiți de entitiățile prevăzute la lege la articolul 1: Consiliul Superior al Magistraturii, Ministerul Justiției, Parchetul de lângă Înalta Curte de Casație și Justiție, Direcția Națională Anticorupție, organele de urmărire penală, instanțele judecătorești, birourile notarilor publici, avocați și executori judecătorești.”

Andrei Plăcintă a fost închis pentru tentativă de omor, în decembrie 2010, după ce a încercat să lovească cu mașina un bărbat care încerca să aplaneze un conflict între el și iubita lui.

Citește și - Interlopul Belgian Tănase umilește justiția din România: S-a întors acasă după ce i s-a prescris condamnarea, iar primirea a fost transmisă live pe Facebook (VIDEO)